Foto's: Kroningspark: Wit plakkers na ashoop geskuif | Maroela Media
Munsieville. Foto: Gustav le Roux / Kingdom Welfare Projects.
Die Mogale City-munisipaliteit het reeds 'n hofbevel bekom om die inwoners te skuif en beplan om Kroningspark in 'n multimiljoenrandse vakansieoord te omskep.
Amanda de Lange, raadslid van die Vryheidsfront Plus in Mogale City, het aan Maroela Media gesê die hofbevel bepaal dat die eerste groep inwoners van 1 November verskuif kon word en die tweede groep, gesinne met skoolkinders, teen middel Desember.
Die Rooimiere het verlede Woensdag begin om inwoners uit die park te verwyder en teen Maandag is nagenoeg 30 gesinne na Munsieville geskuif.
De Lange het egter gou 'n stokkie daarvoor gesteek. "Die terrein waarop die hervestiging plaasvind, was 'n ou vullishoop wat bloot gelyk geskraap is. Uit die gemors in die grond, wat duidelik nie gekompakteer is nie, blyk dit dat die gebied nie voldoende gerehabiliteer is nie. Daar is ook baie glasstukke wat 'n gevaar vir die inwoners inhou," het sy gesê.
"Strukture wat opgerig is, is lamlendig. Huise het min vensters en die dakke en mure het sulke groot gapings dat 'n mens daardeur kan kruip. Die dakke is boonop met toue vasgebind omdat dit kort na oprigting begin afwaai het. Sinkplate is van so 'n lae gehalte dat dit selfs skeur in die wind."
De Lange het vroeër vandeesweek 'n skrywe aan die munisipaliteit gerig waarin sy meld dat die omstandighede onhigiënies, gevaarlik en nie vir menslike bewoning geskik is nie, en dat dit teenstrydig is met die hofbevel. Sedertdien is daar nog nie weer enige gesinne verskuif nie.
"Ek weet egter nie of dit amptelik gestaak is totdat die omstandighede verbeter is nie, want ek het niks op skrif nie. Ek kry nie terugvoer van die munisipaliteit af nie," het De Lange bygevoeg.
Sy het gesê die inwoners verwag nie voorkeurbehandeling nie en beveg ook nie die hofbevel nie. "Hierdie toestande is egter glad nie bevorderlik vir enige mens nie en ons vra net dat die mense na 'n leefbare gebied geskuif moet word."
Maroela het navraag by Mogale City gedoen en wag nog vir terugvoer.
Dit is absoluut onmenslik om te glo dat blanke mense daar moet bly! kyk vandag bietjie hoe lyk swart plakkerkampe! Breek mens se hart!
Dis so hartseer. Dit gee mens koue rillings. Die mense is nie diere nie. Ons laat nie eers ons diere so leef nie. Hierdie mense het n slegte hou van die lewe gekry en omstandighede dwing hul om so te leef
Geen mens mag in sulke haglike omstandighede leef nie, ons land en sy standaarde is besig om met rasse skrede agteruit te gaan. Mens moet iets kan doen om te help!
Gee vir hulle ook rdp huise, krag en water verniet…
Dis baie hartseer dat enige iemand so moet leef, en die ergste vir my is dat die regering, die mense wie dié mense en soveel ander mense se lewens moet verbeter, hul self verryk en in kastele en spog huise bly, en elke maand meer geld kry as wat hul weet om daarmee te doen. Pleks die regering en mense in power 'n bietjie van hul salarise toedien aan die stryd teen armoede, baie van hulle kan bietjie doen sonder die Mc Donalds elke aand. Dié behuising, soos by baie ander staats behuising, is nie op standaard nie, en soos… Lees meer »